Legal Document

Category: 11

Text:
14. ΝΟΜΟΘΕΤ. ΔΙΑΤΑΓΜΑ υπ' αριθ. 430 της 18/25 Μαΐου 1974 (ΦΕΚ Α' 144) Περί αποδόσεως υπό του Ελληνικού Δημοσίου εις τους δικαιούχους μετοχών τινών Ελληνικών Ανωνύμων Εταιρειών ακυρωθεισών κατ' εφαρμογήν των διατάξεων του Α.Ν. 1527/1950 ως ούτος ετροποποιήθη. Άρθρ.1.-Μετοχαί ημεδαπών Ανωνύμων Εταιρειών ακυρωθείσαι, λόγω μη μετρατροπής των εις ονομαστικάς, κατ' εφαρμογήν των διατάξεων του άρθρ. 5 του, υπό του Ν.Δ. 1644/1951 κυρωθέντος, Α.Ν. 1527/1950 "περί μετατροπής των ανωνύμων μετοχών των ημεδαπών Ανωνύμων Εταιρειών εις ονομαστικάς", και του άρθρ. 4 του Ν.Δ. 3330/1955 "περί καταργήσεως της ονομαστικοποιήσεως των μετοχών των ημεδαπών Ανωνύμων Εταιρειών", θεωρούνται ως μηδέποτε ακυρωθείσαι, εφ' όσον, ότε ευρίσκοντο εν τη αλλοδαπή, κατεχωρίσθη επ' αυτών, εντός των υπό των διατάξεων των ως άνω νόμων τασσομένων προθεσμιών πράξις της Προξενικής Αρχής, περί της ονομαστικοποιήσεώς των. Σελ. 58,02(β) Τεύχος 697-Σελ. 16 Άρθρ.2.-1.Συντρεχουσών των εν άρθρ. 1 του παρόντος προϋποθέσεων, αποδίδονται εις τους δικαιούχους υπό του Δημοσίου, οι εις αντικατάστασιν των αρχικών ακυρωθεισών μετοχών, εκδοθέντες επ' ονόματι αυτού τίτλοι, εκ δε των, κατ' αναλογίαν τούτων, μεταγενεστέρως ληφθεισών νέων μετοχών, όσαι διενεμήθησαν άνευ πληρωμής τινός, εξαιρέσει των εκ τούτων αντιστοιχουσών εις μετοχάς, ων την αξίαν κατέβαλε το Δημόσιον. 2.Η κατά την προηγουμένην παράγραφον απόδοσις, περιλαμβάνουσα ατόκως και τα τυχόν εισπραχθέντα υπό του Δημοσίου μερίσματα, ενεργείται κατόπιν αποφάσεως του Υπουργού Οικονομικών, εκδιδομένης επί τη αιτήσει των ενδιαφερομένων, υποβαλλομένη εντός προθεσμίας εξ μηνών από της ενάρξεως ισχύος του παρόντος. 3.Ούσης εξ οιουδήποτε λόγου ανεφίκτου της αποδόσεως αυτουσίας των περί ων το προηγούμενον και το παρόν άρθρον μετοχών, καταβάλλεται ατόκως υπό του Δημοσίου το αντίτιμον τούτων, οριζόμενον ωσαύτως δια της εν τη προηγουμένη παραγράφω, αποφάσεως, προκειμένου μεν περί μετοχών εισηγμένων εις το Χρηματιστήριον, βάσει της κατά την χρονολογίαν εκδόσεως ταύτης ισχυούσης χρηματιστηριακής τιμής των εν λόγω μετοχών, προκειμένου δε περί τοιούτων μη εισηγμένων εις το Χρηματιστήριον, βάσει των στοιχείων του τελευταίου προ της ως άνω χρονολογίας ισολογισμού της οικείας Ανωνύμου Εταιρείας. 4.Κατά την, συμφώνως τω παρόντι, απόδοσιν των μετοχών ή την καταβολήν της αξίας τούτων μετά του τυχόν εισπραχθέντος υπό του Δημοσίου μερίσματος, παρακρατείται, εις βάρος του δικαιούχου, φόρος εισοδήματος επί του συνόλου των δεδουλευμένων μερισμάτων κατά τον ισχύοντα, εν τω χρόνω της αποδόσεως, συντελεστήν, εξαντλουμένης, ούτω, πάσης εκ της παρούσης ρυθμίσεως ετέρας τυχόν φορολογικής υποχρεώσεως του μετόχου. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 12.Α.δ.13-14 Μετατροπή μετοχών σε ονομαστικές